Diari Oficial de la Generalitat Valenciana


Sumari del DOGV 7377, del 08-10-2014 (2014/8986)

RESOLUCIÓ d'11 d'agost de 2014, de la Conselleria d'Educació, Cultura i Esport, per la qual es modifica l'autorització de l'escola infantil municipal de Benejúzar, per canvi d'ús de les unitats autoritzades.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/8986


Data del document
:   11-08-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ d'11 d'agost de 2014, de la Conselleria d'Educació, Cultura i Esport, per la qual es modifica l'autorització de l'escola infantil municipal de Benejúzar, per canvi d'ús de les unitats autoritzades.  
 [2014/8986]  
L'expedient ha sigut iniciat a instàncies del representant de l'Ajuntament de Benejúzar (Alacant), entitat titular de l'escola infantil municipal de Benejúzar, situada al carrer d'Angelino Fons, 5, de l'esmentada localitat, i amb número de codi 07145772, que sol·licita la modificació de l'autorització per a impartir ensenyances d'Educació Infantil de primer cicle, per canvi d'ús de les unitats autoritzades.  
Per Orde de 28 de maig de 2009, de la Conselleria d'Educació, Cultura i Esport, es va modificar l'autorització per ampliació del nombre d'unitats autoritzades a la mencionada escola, de manera que l'escola queda configurada amb quatre unitats d'Educació Infantil de primer cicle i 54 llocs escolars.  
La Direcció General de Centres i Personal Docent va declarar, a través d'un informe favorable, de data 8 de maig de 2014, l'adequació de les instal·lacions proposades, quant a espais educatius, al que disposa la legislació aplicable, per la qual cosa l'autorització d'obertura i funcionament ha d'ajustar-se al que disposa l'article 6.3 del Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta favorable, de data 1 d'agost de 2014, de la direcció territorial competent en matèria educativa, que inclou l'informe de la unitat tècnica de construccions, respecte a les instal·lacions i l'informe d'inspecció educativa respecte a les titulacions del professorat, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 2/2009, de 9 de gener (DOCV 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010), en defecte de normativa específica per als centres docents públics.  
Vista la proposta del director general de Centres i Personal Docent, de data 11 d'agost de 2014, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, en virtut de la delegació establida en la Resolució de 26 de març de 2013, resolc:  
  
  
Primer  
Aprovar la modificació de l'autorització de l'escola que s'indica a continuació en els termes que s'especifiquen:  
Denominació genèrica del centre: escola infantil de primer cicle.  
Denominació específica del centre: municipal.  
Domicili: c/ Angelino Fons, 5.  
Localitat: Benejúzar.  
Província: Alacant.  
Codi: 43862689.  
Titular: Ajuntament de Benejúzar.  
Modificació que s'autoritza:  
S'autoritza el canvi d'ús de dos de les unitats autoritzades per a xiquets d'1-2 anys, que passarà a ser per a xiquets d'1-3 anys, a la mencionada escola, de manera que quedarà configurada amb la composició següent:  
Quatre unitats d'Educació Infantil de primer cicle amb 56 llocs escolars, distribuïdes així:  
- 1 unitat per a xiquets de 0-1 any amb 8 llocs escolars.  
- 1 unitat per a xiquets d'1-2 anys amb 13 llocs escolars.  
- 1 unitat per a xiquets d'1-3 anys amb 15 llocs escolars.  
- 1 unitat per a xiquets de 2-3 anys amb 20 llocs escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics fan referència al curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), contra el present acte que posa fi a la via administrativa es podrà interposar un recurs potestatiu de reposició o plantejar directament un recurs contenciós administratiu en els terminis davant dels òrgans que s'indiquen a continuació.  
a) El recurs de reposició ha d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació d'esta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació d'esta resolució.  
  
Per als interessats que no siguen objecte de notificació els terminis començaran a comptar de l'endemà de la publicació d'esta resolució en el Diari Oficial de la Comunitat Valenciana.  
  
València, 11 d'agost de 2014.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Manuel Tomás Ludeña.